ที่ นร 1008/ว 21 สํานักงาน ก.พ.ถนนพิษณุโลก กทม. 1030016 มิถุนายน 2553 เรื่อง การบริหารอัตรากําลังลูกจ้างประจําเรียน (เวียนกระทรวง กรม และจังหวัด)อ้างถึง 1. หนังสือสํานักงาน ก.พ. ด่วนที่สุด ที่ นร 1008/ว 14 ลงวันที่ 31 มีนาคม 2553 2. หนังสือสํานักงาน ก.พ. ด่วนที่สุด ที่ นร 1008.4/60 ลงวันที่ 1 เมษายน 25533. หนังสือกระทรวงการคลัง ด่วนที่สุด ที่ กค 0428/ว 38 ลงวันที่ 1 เมษายน 25534. หนังสือสํานักงาน ก.พ. ด่วนที่สุด ที่ นร 1008/ง 4 ลงวันที่ 12 กุมภาพันธ์ 2553สิ่งที่ส่งมาด้วย แบบบรรยายลักษณะงาน (Job Description) ของตําแหน่งลูกจ้างประจํา (แบบ ลปจ. 1)อื่นๆ - ตามหนังสือที่อ้างถึง 1 สํานักงาน ก.พ. ได้ดําเนินการจัดระบบตําแหน่งลูกจ้างประจําของส่วนราชการในสังกัดฝ่ายบริหาร โดยจําแนกตําแหน่งลูกจ้างประจําเป็น 4 กลุ่มงาน ได้แก่ 1) กลุ่มงานบริการพื้นฐาน 2) กลุ่มงานสนับสนุน 3) กลุ่มงานช่าง และ 4) กลุ่มงานเทคนิคพิเศษ รวม 356 สายงาน รวมทั้งกําหนดระดับชั้นงานและหน้าที่โดยย่อของตําแหน่งลูกจ้างประจํา และตามหนังสือที่อ้างถึง 2 ได้จัดตําแหน่งลูกจ้างประจําของทุกส่วนราชการเข้ากลุ่มงานและระดับชั้นงานตามระบบตําแหน่งลูกจ้างประจําดังกล่าว โดยให้มีผลใช้บังคับตั้งแต่วันที่ 1 เมษายน 2553 เป็นต้นไป นั้น เพื่อให้ส่วนราชการสามารถบริหารอัตรากําลังลูกจ้างประจําได้อย่างคล่องตัว สอดคล้องกับการปฏิบัติงานตามบทบาทภารกิจและความจําเป็นของส่วนราชการ อย่างมีประสิทธิภาพและประสิทธิผล สํานักงาน ก.พ. จึงกําหนดหลักเกณฑ์การดําเนินการให้ส่วนราชการถือปฏิบัติ ดังนี้ 1. การบริหารอัตรากําลังลูกจ้างประจํา 1.1 การปรับระดับชั้นงาน ส่วนราชการสามารถปรับระดับชั้นงานของตําแหน่งลูกจ้างประจําจากระดับ 1 เป็นระดับ 2 หรือจากระดับ 2 เป็นระดับ 3 หรือจากระดับ 3 เป็นระดับ 4 ได้ เมื่อผู้ดํารงตําแหน่งมีคุณสมบัติเฉพาะตําแหน่งตามที่กระทรวงการคลังกําหนดไว้สําหรับตําแหน่งที่สูงกว่าตามหนังสือที่อ้างถึง 3 ทั้งนี้ ไม่เกินระดับสูงสุดในแต่ละสายงาน (ชื่อตําแหน่ง) ที่สํานักงาน ก.พ. กําหนดไว้ตามหนังสือที่อ้างถึง 1 1.2 การเปลี่ยนสายงาน (ชื่อตําแหน่ง) และกลุ่มงาน ส่วนราชการสามารถเปลี่ยนสายงาน (ชื่อตําแหน่ง) ลูกจ้างประจํา ทั้งตําแหน่งภายในกลุ่มงานเดียวกันและต่างกลุ่มงานได้ เพื่อความเหมาะสมและสอดคล้องกับลักษณะงาน รวมถึงความจําเป็น ภารกิจของส่วนราชการ และประโยชน์ของทางราชการ ดังนี้ 1.2.1 สายงาน (ชื่อตําแหน่ง) ที่เปลี่ยนใหม่ ต้องเป็นตําแหน่งที่สํานักงาน ก.พ. ได้กําหนดชื่อตําแหน่งและหน้าที่ความรับผิดชอบโดยย่อของตําแหน่งไว้ตามหนังสือที่อ้างถึง 1 และกระทรวงการคลังได้กําหนดคุณสมบัติเฉพาะตําแหน่งและอัตราค่าจ้างไว้ตามหนังสือที่อ้างถึง 3 1.2.2 การเปลี่ยนสายงาน (ชื่อตําแหน่ง)/กลุ่มงานที่ลูกจ้างประจําครองตําแหน่งอยู่เดิมเป็นสายงาน (ชื่อตําแหน่ง) ใด กลุ่มงานใดนั้น ผู้ครองตําแหน่งจะต้องมีความรู้ความสามารถและคุณสมบัติเฉพาะตําแหน่งตามที่กระทรวงการคลังกําหนดไว้ตามหนังสือที่อ้างถึง 3 และส่วนราชการจะต้องมอบหมายให้ผู้ครองตําแหน่งนั้นปฏิบัติงานโดยสอดคล้องตรงตามหน้าที่ความรับผิดชอบของตําแหน่งตามที่สํานักงาน ก.พ. กําหนดไว้ตามหนังสือที่อ้างถึง 1 ด้วย 1.3 การตัดโอนอัตรากําลัง ในกรณีที่มีเหตุผลความจําเป็นเพื่อประโยชน์ของทางราชการ ส่วนราชการสามารถตัดโอนอัตรากําลังลูกจ้างประจําภายในส่วนราชการได้ เพื่อความเหมาะสมและสอดคล้องกับภาระหน้าที่ของส่วนราชการ 2. ให้ส่วนราชการจัดทํารายละเอียดคําบรรยายลักษณะงานของตําแหน่งลูกจ้างประจําทุกตําแหน่งของส่วนราชการ ตามแบบ ลปจ. 1 ในสิ่งที่ส่งมาด้วย โดยจะต้องสอดคล้องกับหน้าที่โดยย่อของตําแหน่งที่สํานักงาน ก.พ. กําหนดไว้ตามหนังสือที่อ้างถึง 1 เพื่อเป็นเครื่องมือในการบริหารอัตรากําลังลูกจ้างประจําของส่วนราชการ ทั้งนี้ เมื่อส่วนราชการมีการบริหารอัตรากําลังตามข้อ 1 ในตําแหน่งใด ให้ปรับปรุงคําบรรยายลักษณะงานของตําแหน่งนั้นให้สอดคล้องกับสายงาน (ชื่อตําแหน่ง) และระดับชั้นงานของตําแหน่งนั้น ด้วย 3. ส่วนราชการจะสามารถดําเนินการบริหารอัตรากําลังลูกจ้างประจําตามข้อ 1 ได้เมื่อส่วนราชการได้มีคําสั่งแต่งตั้งลูกจ้างประจําเข้ากลุ่มงานและระดับชั้นงานของตําแหน่งใหม่แล้วซึ่งถือว่าการจัดตําแหน่งลูกจ้างประจําของส่วนราชการตามระบบตําแหน่งใหม่ ตามหนังสือที่อ้างถึง 1 เสร็จสมบูรณ์ และมีผลตั้งแต่วันที่ 1 เมษายน 2553 เป็นต้นไป 4. การแต่งตั้งลูกจ้างประจําให้ดํารงตําแหน่งจากผลของการปรับระดับชั้นงานของตําแหน่ง การเปลี่ยนสายงาน (ชื่อตําแหน่ง)/กลุ่มงาน หรือตัดโอนอัตรากําลังลูกจ้างประจําดังกล่าวให้ดําเนินการตามหลักเกณฑ์และวิธีการที่กระทรวงการคลังกําหนด 5. เมื่อส่วนราชการได้ดําเนินการปรับระดับชั้นงานของตําแหน่ง เปลี่ยนสายงาน (ชื่อตําแหน่ง)/กลุ่มงาน หรือตัดโอนอัตรากําลังลูกจ้างประจําตามข้อ 1 แล้ว ให้แจ้งผลการดําเนินการ พร้อมแบบ ลปจ. 1 ของตําแหน่งเดิมและตําแหน่งที่ปรับใหม่ ให้สํานักงาน ก.พ. และกรมบัญชีกลาง ทราบภายใน 30 วัน 6. ในช่วงระหว่างวันที่ 1 มีนาคม 2553 ถึงวันก่อนวันที่หนังสือฉบับนี้มีผลใช้บังคับซึ่งส่วนราชการได้หยุดการดําเนินการใดๆ เกี่ยวกับการปรับระดับชั้นงานของตําแหน่ง การเปลี่ยนตําแหน่ง และการตัดโอนอัตรากําลังลูกจ้างประจําตามหนังสือที่อ้างถึง 4 หากมีกรณีที่สํานักงาน ก.พ. หรือส่วนราชการได้อนุมัติการปรับระดับชั้นงานของตําแหน่ง การเปลี่ยนตําแหน่ง และการตัดโอนอัตรากําลังลูกจ้างประจําตามระบบเดิมไว้แล้ว แต่ส่วนราชการได้ชะลอการดําเนินการในส่วนที่เกี่ยวข้องไว้ก่อน ให้ส่วนราชการสามารถดําเนินการในส่วนที่เกี่ยวข้องนั้นต่อไปจนแล้วเสร็จ และให้มีผลย้อนหลังไปไม่ก่อนวันที่สํานักงาน ก.พ. หรือส่วนราชการอนุมัติการปรับระดับชั้นงานของตําแหน่ง การเปลี่ยนตําแหน่ง หรือการตัดโอนอัตรากําลังลูกจ้างประจําดังกล่าวได้ โดยการดําเนินการต้องสอดคล้องตามหลักเกณฑ์และวิธีการที่กระทรวงการคลังกําหนดด้วย ทั้งนี้ ให้ส่วนราชการแจ้งผลการดําเนินการดังกล่าวให้สํานักงาน ก.พ. และกรมบัญชีกลางทราบเพื่อดําเนินการในส่วนที่เกี่ยวข้องต่อไป จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นางเบญจวรรณ สร่างนิทร)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนศูนย์บริหารกําลังคนภาครัฐโทร. 0 2547 1957โทรสาร 0 2547 1437